title: 1990 m. gruodžio 4 d. Tarybos Sprendimas iš dalies keičiantis Sprendimą 87/277/EEB dėl menkių sugavimo galimybių Špicbergeno ir Lokių salos plotuose bei 3M sektoriuje, kaip apibrėžta NAFO konvencijoje, paskirstymo

text:
Svarbus teisinis pranešimas

|

31990D0655

Oficialusis leidinys L 353 , 17/12/1990 p. 0057 - 0058

		Tarybos Sprendimas1990 m. gruodžio 4 d.iš dalies keičiantis Sprendimą 87/277/EEB dėl menkių sugavimo galimybių Špicbergeno ir Lokių salos plotuose bei 3M sektoriuje, kaip apibrėžta NAFO konvencijoje, paskirstymo(90/655/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį,atsižvelgdama į 1983 m. sausio 25 d. Tarybos reglamentą (EEB) Nr. 170/83, nustatantį Bendrijos žuvų išteklių išsaugojimo ir valdymo sistemą [1], su pakeitimais, padarytais Ispanijos ir Portugalijos stojimo aktu, ypač į jo 11 straipsnį,atsižvelgdama į Komisijos pasiūlymą [2],atsižvelgdama į Europos Parlamento nuomonę [3],kadangi Vokietijos suvienijimas pakeitė pirmiau sugaunamus laimikius, kuriais rėmėsi Sprendimas 87/277/EEB [4]; kadangi dėl to tas sprendimas turėtų būti iš dalies pakeistas, kad būtų galima atsižvelgti į buvusios Vokietijos Demokratinės Respublikos sugaunamus laimikius naudojamais apskaičiuojant procentinius paskirstymų dydžius to sprendimo priede,PRIĖMĖ ŠĮ SPRENDIMĄ:Vienintelis straipsnisSprendimo 87/277/EEB priedas pakeičiamas šio sprendimo priedu.Priimta Briuselyje, 1990 m. gruodžio 4 d.Tarybos varduPirmininkasG. De Michelis[1] OL L 24, 1983 1 27, p. 1.[2] OL C 248, 1990 10 2, p. 11.[3] Nuomonė pareikšta 1990 m. lapkričio 21 d. (dar nepaskelbta Oficialiajame leidinyje).[4] OL L 135, 1987 5 23, p. 29.--------------------------------------------------PRIEDASŠpicbergenas — Lokių sala — menkės (ICES II b sektorius)BLS (tonomis) | Bendrijos dalis (tonomis) | Vokietija (%) | Ispanija (%) | Prancūzija (%) | Portugalija (%) | Jungtinė Karalystė (%) | Visos kitos valstybės narės (bendras kiekis) || PIRMOJI DALIS | Bendrijos dalis (%) atskaičius standartinį kiekį, paskirtą kitoms valstybėms narėms | Standartinis kiekis || 22018 ar mažiau | 19,24 | 49,73 | 8,21 | 10,50 | 12,32 | 100 tonų || ANTROJI DALIS | Bendrijos dalis (%) atskaičius pirmąją dalį ir kiekį, paskirtą kitoms valstybėms narėms | Standartinis kiekis || 22019–24220 | 29,71 | 28,45 | 16,44 | 4,21 | 21,19 | 250 tonų || | | | | | | Bendrijos dalis (%) |700001–800000 | 24221–27680 | 29,54 | 28,54 | 16,46 | 4,27 | 21,19 | 1,91 |800001–900000 | 27681–31140 | 29,51 | 28,56 | 16,47 | 4,27 | 21,19 | 2,86 |900001–1000000 | 31141–34600 | 29,54 | 28,54 | 16,46 | 4,27 | 21,19 | 3,82 |1000001 ar daugiau | 34601 ar daugiau | 29,54 | 28,54 | 16,46 | 4,27 | 21,1 | 4,77 |NAFO 3M menkės| Vokietija (%) | Ispanija (%) | Prancūzija (%) | Portugalija (%) | Jungtinė Karalystė (%) |PIRMOJI DALIS 7500 tonų ar mažiau | 9,33 | 28,67 | 4,00 | 39,33 | 18,67 |ANTROJI DALIS Daugiau kaip 7500 tonų | 1,76 | 37,81 | 5,38 | 51,97 | 3,08 |--------------------------------------------------


title: 2005/461/EB: 2005 m. birželio 13 d. Tarybos sprendimas, dėl Italijos atstovo paskyrimo Regionų komiteto pakaitiniu nariu

text:
24.6.2005

               LT

               Europos Sąjungos oficialusis leidinys

               L 164/48

      TARYBOS SPRENDIMAS

   2005 m. birželio 13 d.
   dėl Italijos atstovo paskyrimo Regionų komiteto pakaitiniu nariu
   (2005/461/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 263 straipsnį,
   atsižvelgdama į Italijos Vyriausybės pasiūlymą,
   kadangi:

               (1)

               2002 m. sausio 22 d. Taryba priėmė Sprendimą 2002/60/EB dėl Regionų komiteto narių ir pakaitinių narių paskyrimo laikotarpiui nuo 2002 m. sausio 26 d. iki 2006 m. sausio 25 d. (1)

               (2)

               Dėl Lorenzo DELLAI atsistatydinimo, apie kurį Tarybai buvo pranešta 2005 m. kovo 16 d., tapo laisva Regionų komiteto pakaitinio nario vieta,

         NUSPRENDĖ:
   1 straipsnis
   Mario MAGNANI, consigliere provinciale della Provincia autonoma di Trento (Trento autonominės provincijos patarėjas), skiriamas Regionų komiteto pakaitiniu nariu likusiam kadencijos laikui, t. y. iki 2006 m. sausio 25 d.
   2 straipsnis
   Šis sprendimas skelbiamas Europos Sąjungos oficialiajame leidinyje.
   Jis įsigalioja jo priėmimo dieną.

      Priimta Liuksemburge, 2005 m. birželio 13 d.

            Tarybos vardu

            Pirmininkas

         J. ASSELBORN

      (1)  OL L 24, 2002 1 26, p. 38.


title: 2007/652/Euratomas: 2007 m. spalio 1 d. Tarybos sprendimas dėl Euratomo tiekimo agentūros patariamojo komiteto nario skyrimo

text:
9.10.2007

               LT

               Europos Sąjungos oficialusis leidinys

               L 262/30

      TARYBOS SPRENDIMAS

   2007 m. spalio 1 d.
   dėl Euratomo tiekimo agentūros patariamojo komiteto nario skyrimo
   (2007/652/Euratomas)
   EUROPOS SĄJUNGOS TARYBA,
   atsižvelgdama į Europos atominės energijos bendrijos steigimo sutartį, ypač į jos 54 straipsnio antrą ir trečią pastraipas,
   atsižvelgdama į Euratomo tiekimo agentūros statuto (1) su paskutiniais pakeitimais, padarytais 1995 m. sausio 1 d. Tarybos sprendimu 95/1/EB, Euratomas, EAPB (2) X straipsnį,
   atsižvelgdama į 2007 m. liepos 10 d. Tarybos sprendimą 2007/514/Euratomas dėl Euratomo tiekimo agentūros patariamojo komiteto narių skyrimo (3),
   atsižvelgdama į Komisijos nuomonę,
   kadangi:

               (1)

               Atsistatydinus Jean-Luc SALANAVE tapo laisva pirmiau nurodyto komiteto nario vieta ir Tarybai apie tai buvo pranešta 2007 m. rugpjūčio 1 d.

               (2)

               Todėl ši laisva vieta turi būti užimta.

               (3)

               2007 m. rugpjūčio 1 d. Prancūzijos Vyriausybė pateikė kandidatūrą,

         NUSPRENDĖ:
   Vienintelis straipsnis
   Jean-Michel GUIHEUX skiriamas Euratomo tiekimo agentūros patariamojo komiteto nariu iki šio komiteto kadencijos pabaigos 2009 m. kovo 28 d.

      Priimta Liuksemburge, 2007 m. spalio 1 d.

            Tarybos vardu

            Pirmininkas

         M. LINO

      (1)  OL 27, 1958 12 6, p. 534/58.

      (2)  OL L 1, 1995 1 1, p. 1.

      (3)  OL L 190, 2007 7 21, p. 15.


title: 2016 m. kovo 15 d. Politinio ir saugumo komiteto sprendimas (BUSP) 2016/395 dėl Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo (Atalanta), ES pajėgų vado skyrimo, ir kuriuo panaikinamas Sprendimas (BUSP) 2015/1823 (ATALANTA/1/2016)

text:
18.3.2016

               LT

               Europos Sąjungos oficialusis leidinys

               L 73/97

         POLITINIO IR SAUGUMO KOMITETO SPRENDIMAS (BUSP) 2016/395
   2016 m. kovo 15 d.
   dėl Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo (Atalanta), ES pajėgų vado skyrimo, ir kuriuo panaikinamas Sprendimas (BUSP) 2015/1823 (ATALANTA/1/2016)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 38 straipsnį,
   atsižvelgdamas į 2008 m. lapkričio 10 d. Tarybos bendruosius veiksmus 2008/851/BUSP dėl Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo (1), ypač į jų 6 straipsnį,
   kadangi:

               (1)

               pagal Bendrųjų veiksmų 2008/851/BUSP 6 straipsnio 1 dalį Taryba įgaliojo Politinį ir saugumo komitetą (toliau – PSK) priimti atitinkamus sprendimus dėl Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo, ES pajėgų vado (toliau – ES pajėgų vadas) skyrimo;

               (2)

               2015 m. spalio 6 d. PSK priėmė Sprendimą (BUSP) 2015/1823 (2), kuriuo ES pajėgų vadu paskirtas kontradmirolas Stefano BARBIERI;

               (3)

               ES operacijos vadas rekomendavo nuo 2016 m. kovo 23 d. naujuoju ES pajėgų vadu vietoj kontradmirolo Stefano BARBIERI skirti kontradmirolą (LH) Jan C. KAACK;

               (4)

               2016 m. vasario 23 d. ES karinis komitetas pritarė tai rekomendacijai;

               (5)

               todėl Sprendimas (BUSP) 2015/1823 turėtų būti panaikintas;

               (6)

               pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 22 dėl Danijos pozicijos 5 straipsnį Danija nedalyvauja rengiant ir įgyvendinant su gynyba susijusius Europos Sąjungos sprendimus bei veiksmus,

         PRIĖMĖ ŠĮ SPRENDIMĄ:
   1 straipsnis
   Kontradmirolas (LH) Jan C. KAACK skiriamas Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo (Atalanta), ES pajėgų vadu nuo 2016 m. kovo 23 d.
   2 straipsnis
   Sprendimas (BUSP) 2015/1823 panaikinamas.
   3 straipsnis
   Šis sprendimas įsigalioja jo priėmimo dieną.

      Priimta Briuselyje 2016 m. kovo 15 d.

            Politinio ir saugumo komiteto vardu

            Pirmininkas

         W. STEVENS

      (1)  2015 m. spalio 6 d. Politinio ir saugumo komiteto sprendimas (BUSP) 2015/1823 dėl Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo (Atalanta), ES pajėgų vado skyrimo, ir kuriuo panaikinami Sprendimai (BUSP) 2015/607 ir (BUSP) 2015/1750 (ATALANTA/6/2015) (OL L 301, 2008 11 12, p. 33).

      (2)  OL L 265, 2015 10 10, p. 10.


title: 2005 m. sausio 31 d. Tarybos sprendimas 2005/199/BUSP, dėl Europos Sąjungos ir Albanijos Respublikos susitarimo dėl Albanijos Respublikos dalyvavimo Europos Sąjungos karinėje krizių valdymo operacijoje Bosnijoje ir Hercegovinoje (operacija ALTHEA) sudarymo

text:
11.3.2005

               LT

               Europos Sąjungos oficialusis leidinys

               L 65/34

         TARYBOS SPRENDIMAS 2005/199/BUSP
   2005 m. sausio 31 d.
   dėl Europos Sąjungos ir Albanijos Respublikos susitarimo dėl Albanijos Respublikos dalyvavimo Europos Sąjungos karinėje krizių valdymo operacijoje Bosnijoje ir Hercegovinoje (operacija ALTHEA) sudarymo
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 24 straipsnį,
   atsižvelgdama į pirmininkaujančios valstybės narės rekomendaciją,
   kadangi:

               (1)

               2004 m. liepos 12 d. Taryba priėmė Bendruosius veiksmus 2004/570/BUSP dėl Europos Sąjungos karinės operacijos Bosnijoje ir Hercegovinoje (1).

               (2)

               Bendrųjų veiksmų 11 straipsnio 3 dalyje numatoma, kad išsamios trečiųjų valstybių dalyvavimo nuostatos įtvirtinamos susitarimu pagal Europos Sąjungos sutarties 24 straipsnį.

               (3)

               2004 m. rugsėjo 13 d. gavusi Tarybos leidimą, pirmininkaujanti valstybė narė, padedama generalinio sekretoriaus – vyriausiojo įgaliotinio, derėjosi dėl Europos Sąjungos ir Albanijos Respublikos susitarimo dėl Albanijos Respublikos dalyvavimo Europos Sąjungos karinėje krizių valdymo operacijoje Bosnijoje ir Hercegovinoje (operacija ALTHEA).

               (4)

               Šis Susitarimas turėtų būti patvirtintas,

         NUSPRENDĖ:
   1 straipsnis
   Europos Sąjungos vardu patvirtinamas Europos Sąjungos ir Albanijos Respublikos susitarimas dėl Albanijos Respublikos dalyvavimo Europos Sąjungos karinėje krizių valdymo operacijoje Bosnijoje ir Hercegovinoje (operacija ALTHEA).
   Susitarimo tekstas pridedamas prie šio sprendimo.
   2 straipsnis
   Tarybos pirmininkas yra įgaliojamas paskirti asmenį (-is), įgaliotą (-us) pasirašyti Europos Sąjungą įpareigojantį susitarimą.
   3 straipsnis
   Šis sprendimas įsigalioja jo priėmimo dieną.
   4 straipsnis
   Sprendimas skelbiamas Europos Sąjungos oficialiajame leidinyje.

      Priimta Briuselyje, 2005 m. sausio 31 d.

            Tarybos vardu

            Pirmininkas

         J. ASSELBORN

      (1)  OL L 252, 2004 7 28, p. 10.
   Europos Sąjungos ir Albanijos Respublikos
   SUSITARIMAS
   dėl Albanijos Respublikos dalyvavimo Europos Sąjungos karinėje krizių valdymo operacijoje Bosnijoje ir Hercegovinoje (ALTHEA operacija)
   EUROPOS SĄJUNGA (ES)
   ir
   ALBANIJOS RESPUBLIKA,
   toliau – Šalys,
   ATSIŽVELGDAMOS į:

               —

               tai, kad 2004 m. liepos 12 d. Europos Sąjungos Taryba priėmė Bendruosius veiksmus 2004/570/BUSP dėl Europos Sąjungos karinės operacijos Bosnijoje ir Hercegovinoje (1),

               —

               pakvietimą Albanijos Respublikai dalyvauti ES vadovaujamoje operacijoje,

               —

               sėkmingai baigtą pajėgų formavimo procesą ir ES operacijos vado bei ES karinio komiteto rekomendaciją susitarti dėl Albanijos Respublikos pajėgų dalyvavimo ES vadovaujamoje operacijoje,

               —

               2004 m. rugsėjo 29 d. Politinio ir saugumo komiteto sprendimą BiH/3/2004 dėl prie Europos Sąjungos karinės operacijos Bosnijoje ir Hercegovinoje prisidedančių valstybių komiteto įsteigimo (2),

               —

               2004 m. lapkričio 3 d. Politinio ir saugumo komiteto sprendimą BiH/5/2004, iš dalies keičiantį Sprendimą BiH/1/2004 dėl trečiųjų valstybių įnašo į Europos Sąjungos karinę operaciją Bosnijoje ir Hercegovinoje ir Sprendimą BiH/3/2004 dėl prie Europos Sąjungos karinės operacijos Bosnijoje ir Hercegovinoje prisidedančių valstybių komiteto įsteigimo,

         SUSITARĖ:
   1 straipsnis
   Dalyvavimas operacijoje
   1.   Albanijos Respublika prisideda prie 2004 m. liepos 12 d. Bendrųjų veiksmų 2004/570/BUSP dėl Europos Sąjungos karinės operacijos Bosnijoje ir Hercegovinoje ir bet kokių bendrųjų veiksmų arba sprendimų, kuriais Europos Sąjungos Taryba nusprendžia išplėsti ES karinę krizių valdymo operaciją, pagal šio Susitarimo nuostatas ir visus būtinus įgyvendinimo susitarimus.
   2.   Albanijos Respublikos indėlis į ES karinę krizių valdymo operaciją nepažeidžia Europos Sąjungos autonomijos priimant sprendimus.
   3.   Albanijos Respublika užtikrina, kad jos pajėgos ir personalas, dalyvaujantis ES karinėje krizių valdymo operacijoje, vykdo savo misiją pagal:

               —

               Bendruosius veiksmus 2004/570/BUSP ir galimus vėlesnius dalinius pakeitimus;

               —

               operacijos planą;

               —

               įgyvendinimo priemones.

         4.   Į operaciją nusiųstos Albanijos Respublikos pajėgos ir jos komandiruotas personalas vykdo savo pareigas ir elgiasi išimtinai atsižvelgdami į ES karinės krizių valdymo operacijos reikmes.
   5.   Albanijos Respublika laiku informuoja ES operacijos vadą apie visus jos dalyvavimo operacijoje pasikeitimus.
   2 straipsnis
   Pajėgų statusas
   1.   ES karinėje krizių valdymo operacijoje dalyvaujančių Albanijos Respublikos pajėgų ir personalo statusą reglamentuoja Europos Sąjungos ir priimančiosios šalies sutartos nuostatos dėl pajėgų statuso, jei tokios nuostatos yra.
   2.   Vadaviečių ar vadovavimo padalinių, esančių už Bosnijos ir Hercegovinos ribų, pajėgų ir personalo statusą reglamentuoja konkrečių vadaviečių bei vadovavimo padalinių ir Albanijos Respublikos susitarimai.
   3.   Nepažeidžiant 1 dalyje nurodytų nuostatų dėl pajėgų statuso, Albanijos Respublikos pajėgos ir personalas, dalyvaujantis ES karinėje krizių valdymo operacijoje, priklauso Albanijos Respublikos jurisdikcijai.
   4.   Albanijos Respublika yra atsakinga už reagavimą į visas su dalyvavimu ES karinėje krizių valdymo operacijoje susijusias pretenzijas, pateikiamas jos pajėgų ir personalo ar susijusias su jos pajėgomis ar personalu. Albanijos Respublika yra atsakinga už bet kokio ieškinio, ypač teisinio ar drausminio, pateikimą bet kuriam savo pajėgų ir personalo nariui pagal savo įstatymus ir kitus teisės aktus.
   5.   Albanijos Respublika įsipareigoja pareikšti apie pretenzijų bet kuriai valstybei, dalyvaujančiai ES karinėje krizių valdymo operacijoje, atsisakymą ir tai padaryti pasirašydama šį Susitarimą.
   6.   Europos Sąjunga įsipareigoja užtikrinti, kad valstybės narės pareikš apie pretenzijų dėl Albanijos Respublikos dalyvavimo ES karinėje krizių valdymo operacijoje atsisakymą ir tai padarys pasirašydamos šį Susitarimą.
   3 straipsnis
   Įslaptinta informacija
   1.   Albanijos Respublika imasi atitinkamų priemonių užtikrinti, kad ES įslaptinta informacija būtų saugoma pagal Europos Sąjungos Tarybos saugumo nuostatus, pateiktus 2001 m. kovo 19 d. Tarybos sprendime 2001/264/EB (3), ir pagal kompetentingų institucijų, įskaitant ES operacijos vadą, tolimesnius nurodymus.
   2.   Jei ES ir Albanijos Respublika yra sudariusios susitarimą dėl saugumo procedūrų keičiantis įslaptinta informacija, tokio susitarimo nuostatos taikomos ES karinei krizių valdymo operacijai.
   4 straipsnis
   Vadovavimo tvarka
   1.   Visos ES karinėje krizių valdymo operacijoje dalyvaujančios pajėgos ir personalas išlieka visiškai pavaldūs savo nacionalinės valdžios institucijoms.
   2.   Nacionalinės valdžios institucijos perduoda operacinį ir taktinį vadovavimą ir (arba) savo pajėgų ir personalo kontrolę ES operacijos vadui. ES operacijos vadas turi teisę perduoti savo įgaliojimus.
   3.   Albanijos Respublika turi tokias pačias kasdieninio operacijos valdymo teises ir pareigas, kaip ir dalyvaujančios Europos Sąjungos valstybės narės.
   4.   ES operacijos vadas, pasikonsultavęs su Albanijos Respublika, bet kuriuo metu gali pareikalauti nutraukti Albanijos Respublikos dalyvavimą.
   5.   Albanijos Respublika paskiria vyresnįjį karinį atstovą (VKA), kuris ES karinėje krizių valdymo operacijoje atstovaus jos nacionaliniam kontingentui. VKA visais klausimais, susijusiais su operacija, konsultuojasi su ES pajėgų vadu ir atsako už kasdieninę kontingento drausmę.
   5 straipsnis
   Finansiniai aspektai
   1.   Albanijos Respublika prisiima padengti visas savo dalyvavimo operacijoje išlaidas, jeigu tokios išlaidos nepatenka į bendrą finansavimą, kaip numatyta šio Susitarimo 1 straipsnio 1 dalyje minimuose teisiniuose dokumentuose, taip pat 2004 m. vasario 23 d. Tarybos sprendime 2004/197/BUSP, nustatančiame karinio ar gynybinio pobūdžio ES operacijų bendrųjų išlaidų finansavimo administravimo mechanizmą (4).
   2.   Valstybės (-ių), kurioje (-se) vykdoma operacija, fizinių arba juridinių asmenų mirties, sužalojimo atveju arba jiems patyrus nuostolius ar žalą, Albanijos Respublika, nustačius jos atsakomybę, sumoka kompensaciją laikydamasi šio Susitarimo 2 straipsnio 1 dalyje nurodytų nuostatų dėl pajėgų statuso, jei tokios yra.
   6 straipsnis
   Susitarimai dėl šio Susitarimo įgyvendinimo
   Europos Sąjungos Tarybos generalinis sekretorius-vyriausiasis įgaliotinis bendrai užsienio ir saugumo politikai ir atitinkamos Albanijos Respublikos valdžios institucijos sudaro šiam Susitarimui įgyvendinti būtinus techninius ir administracinius susitarimus.
   7 straipsnis
   Įsipareigojimų nesilaikymas
   Jei viena iš Šalių nesilaiko pirmiau išdėstytuose straipsniuose nustatytų savo įsipareigojimų, kita Šalis turi teisę nutraukti šį Susitarimą, pranešusi apie tai prieš vieną mėnesį.
   8 straipsnis
   Ginčų sprendimas
   Ginčus dėl šio Susitarimo aiškinimo ar taikymo Šalys sprendžia diplomatinėmis priemonėmis.
   9 straipsnis
   Įsigaliojimas
   1.   Šis Susitarimas įsigalioja pirmojo mėnesio po to, kai Šalys praneša viena kitai apie šiam tikslui būtinų vidaus procedūrų užbaigimą, pirmąją dieną.
   2.   Šis Susitarimas laikinai taikomas nuo jo pasirašymo dienos.
   3.   Šis Susitarimas galioja visą Albanijos Respublikos dalyvavimo operacijoje laiką.

      Priimta Briuselyje, 2005 m. kovo 7 d. keturiais egzemplioriais anglų kalba.

            Europos Sąjungos vardu

            Albanijos Respublikos vardu

      (1)  OL L 252, 2004 7 28, p. 10.

      (2)  OL L 325, 2004 10 28, p. 64. Sprendimas su pakeitimais, padarytais Sprendimu BiH/5/2004.

      (3)  OL L 101, 2001 4 11, p. 1. Sprendimas su pakeitimais, padarytais 2004/194/EB (OL L 63, 2004 2 28, p. 48).

      (4)  OL L 63, 2004 2 28, p. 68.
   DEKLARACIJOS,
   nurodytos Susitarimo 2 straipsnio 5 ir 6 dalyse
   ES valstybių narių deklaracija:
   „2004 m. liepos 12 d. ES bendruosius veiksmus 2004/570/BUSP dėl Europos Sąjungos karinės operacijos Bosnijoje ir Hercegovinoje taikančios ES valstybės narės stengsis, jei tai joms leidžiama pagal jų vidaus teisines sistemas, kiek galima atsisakyti pretenzijų Albanijos Respublikai dėl jų personalo sužalojimo, mirties arba joms priklausančiam ir ES krizių valdymo operacijos metu naudojamam turtui padarytos žalos ar nuostolių, jei toks sužalojimas, mirtis, žala arba nuostoliai:

               —

               buvo sukelti Albanijos Respublikos personalo, jam vykdant su ES krizių valdymo operacija susijusias pareigas, išskyrus didelio aplaidumo ar tyčinio nusižengimo atvejus, arba

               —

               atsirado naudojant Albanijos Respublikai priklausantį turtą, jeigu tas turtas buvo naudotas vykdant operaciją, išskyrus šį turtą naudojusio Albanijos Respublikos ES krizių valdymo operacijos personalo didelio aplaidumo ar tyčinio nusižengimo atvejus.“

         Albanijos Respublikos deklaracija:
   „2004 m. liepos 12 d. ES bendruosius veiksmus 2004/570/BUSP dėl Europos Sąjungos karinės operacijos Bosnijoje ir Hercegovinoje taikanti Albanijos Respublika stengsis, jei tai jai leidžiama pagal jos vidaus teisinę sistemą, kiek galima atsisakyti pretenzijų kitai ES krizių valdymo operacijoje dalyvaujančiai valstybei dėl jos personalo sužalojimo, mirties arba jai priklausančiam ir ES krizių valdymo operacijos metu naudojamam turtui padarytos žalos ar nuostolių, jei toks sužalojimas, mirtis, žala arba nuostoliai:

               —

               buvo sukelti personalo, jam vykdant su ES krizių valdymo operacija susijusias pareigas, išskyrus didelio aplaidumo ar tyčinio nusižengimo atvejus, arba

               —

               atsirado naudojant ES krizių valdymo operacijoje dalyvaujančioms valstybėms priklausantį turtą, jeigu tas turtas buvo naudotas vykdant operaciją, išskyrus šį turtą naudojusio ES krizės valdymo operacijos personalo didelio neatsargumo ar tyčinio nusižengimo atvejus.“


title: 1991 m. kovo 4 d. Tarybos sprendimas dėl Bendrojo Europos ekonominės bendrijos ir Čilės Respublikos susitarimo dėl bendradarbiavimo

text:
Svarbus teisinis pranešimas

|

31991D0158

Oficialusis leidinys L 079 , 26/03/1991 p. 0001 - 0001

		Tarybos sprendimas1991 m. kovo 4 d.dėl Bendrojo Europos ekonominės bendrijos ir Čilės Respublikos susitarimo dėl bendradarbiavimo(91/158/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 113 ir 235 straipsnius,atsižvelgdama į Komisijos rekomendaciją,atsižvelgdama į Europos Parlamento nuomonę [1],kadangi Bendrija, siekdama savo tikslų užsienio ekonominių santykių srityje, turėtų patvirtinti Bendrąjį susitarimą dėl bendradarbiavimo su Čilės Respublika,NUSPRENDĖ:1 straipsnisBendrasis Europos ekonominės bendrijos ir Čilės Respublikos susitarimas dėl bendradarbiavimo Bendrijos vardu yra patvirtinamas.Susitarimo tekstas pridedamas prie šio sprendimo.2 straipsnisTarybos pirmininkas padarys Susitarimo 21 straipsnyje nurodytą pranešimą [2].3 straipsnisKomisija, padedama valstybių narių atstovų, atstovauja Bendrijai jungtiniame komitete, įsteigtame pagal Susitarimo 17 straipsnį.4 straipsnisSprendimas skelbiamas Europos Bendrijų oficialiajame leidinyje. Jis įsigalioja jo paskelbimo dieną.Priimta Briuselyje, 1991 m. kovo 4 d.Tarybos varduPirmininkasJ. F. Poos[1] 1991 m. vasario 18 d. pateikta nuomonė (dar nepaskelbta Oficialiajame leidinyje).[2] Susitarimo įsigaliojimo datą Tarybos Generalinis sekretoriatas paskelbs Europos Bendrijų oficialiajame leidinyje.--------------------------------------------------


title: 2017 m. balandžio 27 d. Europos Parlamento sprendimas (ES, Euratomas) 2017/1746 dėl Europos ITER įgyvendinimo ir branduolių sintezės energetikos vystymo bendrosios įmonės 2015 finansinių metų sąskaitų uždarymo

text:
29.9.2017

               LT

               Europos Sąjungos oficialusis leidinys

               L 252/366

         EUROPOS PARLAMENTO SPRENDIMAS (ES, Euratomas) 2017/1746
   2017 m. balandžio 27 d.
   dėl Europos ITER įgyvendinimo ir branduolių sintezės energetikos vystymo bendrosios įmonės 2015 finansinių metų sąskaitų uždarymo
   EUROPOS PARLAMENTAS,

               —

               atsižvelgdamas į Europos ITER įgyvendinimo ir branduolių sintezės energetikos vystymo bendrosios įmonės 2015 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos ITER įgyvendinimo ir branduolių sintezės energetikos vystymo bendrosios įmonės 2015 finansinių metų metinių finansinių ataskaitų su bendrosios įmonės atsakymu (1),

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2015 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),

               —

               atsižvelgdamas į Tarybos 2017 m. vasario 21 d. rekomendaciją dėl patvirtinimo, kad bendroji įmonė įvykdė 2015 finansinių metų biudžetą (05875/2017 – C8-0085/2017),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į Europos atominės energijos bendrijos steigimo sutarties 106a straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 2007 m. kovo 27 d. Tarybos sprendimą 2007/198/Euratomas, įsteigiantį Europos ITER įgyvendinimo ir branduolių sintezės energetikos vystymo bendrąją įmonė ir suteikiantį jai lengvatas (4), ypač į jo 5 straipsnio 3 dalį,

               —

               atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 208 straipsnyje (5),

               —

               atsižvelgdamas į Darbo tvarkos taisyklių 94 straipsnį ir IV priedą,

               —

               atsižvelgdamas į Biudžeto kontrolės komiteto pranešimą (A8-0108/2017),

               1.

               pritaria Europos ITER įgyvendinimo ir branduolių sintezės energetikos vystymo bendrosios įmonės 2015 finansinių metų sąskaitų uždarymui;

               2.

               paveda Pirmininkui perduoti šį sprendimą Europos ITER įgyvendinimo ir branduolių sintezės energetikos vystymo bendrosios įmonės direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

            Pirmininkas

         Antonio TAJANI

            Generalinis sekretorius

         Klaus WELLE

      (1)  OL C 473, 2016 12 16, p. 33.

      (2)  OL C 473, 2016 12 16, p. 34.

      (3)  OL L 298, 2012 10 26, p. 1.

      (4)  OL L 90, 2007 3 30, p. 58.

      (5)  OL L 328, 2013 12 7, p. 42.


title: 2002 m. vasario 18 d. Tarybos Sprendimas užbaigiantis konsultacijas su Zimbabve, remiantis AKR ir EB partnerystės susitarimo 96 straipsniu

text:
Svarbus teisinis pranešimas

|

32002D0148

Oficialusis leidinys L 050 , 21/02/2002 p. 0064 - 0065

		Tarybos Sprendimas2002 m. vasario 18 d.užbaigiantis konsultacijas su Zimbabve, remiantis AKR ir EB partnerystės susitarimo 96 straipsniu(2002/148/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 300 straipsnio 2 dalies antrąją pastraipą,atsižvelgdama į Vidaus susitarimą dėl priemonių, kurių būtina imtis, ir tvarkos, kurios būtina laikytis, įgyvendinant 2000 m. birželio 23 d. Kotonu pasirašytą AKR ir EB partnerystės susitarimą [1], kurio laikiną taikymą reglamentuoja 2000 m. rugsėjo 18 d. valstybių narių Vyriausybių atstovų sprendimas, ypač į jo 3 straipsnį,atsižvelgdama į Komisijos pasiūlymą,kadangi:(1) Zimbabvės Vyriausybė pažeidė pagrindines AKR ir EB partnerystės susitarimo 9 straipsnyje cituojamas dalis.(2) 2002 m. sausio 11 d. su Zimbabve vyko konsultacijos pagal AKR ir EB partnerystės susitarimo 96 straipsnį, kurių metu Zimbabvės valdžios atstovai paaiškino savo požiūrį ir prisiėmė specialių įsipareigojimų, kurių vis tiek nepakanka smurto nutraukimui bei laisvų ir nešališkų 2002 m. kovo 9–10 d. vyksiančių prezidento rinkimų užtikrinimui, ypač užtikrinančių prieitį tarptautinių rinkimų stebėtojams ir žiniasklaidai.(3) Atsižvelgta į pastaruosius Zimbabvės politinės raidos įvykius, taip pat į faktą, kad kai kurios svarbios priemonės, susijusios su pagrindinėmis AKR ir EB partnerystės susitarimo dalimis, dar nėra adekvačiai įgyvendintos. Pastaruoju metu priimti apribojantys teisės aktai bei smurto eskalavimas ir grasinimai politiniams oponentams sudaro rimtą grėsmę Zimbabvėje laisvai reikšti savo mintis ir įsitikinimus, organizuoti susirinkimus ir taikius susibūrimus,NUSPRENDĖ:1 straipsnisKonsultacijos su Zimbabvės Respublika pagal AKR ir EB partnerystės susitarimo 96 straipsnio 2 dalies c punktą užbaigiamos.2 straipsnisŠio sprendimo priede pateiktame laiške išdėstytos priemonės priimamos kaip atitinkamos pagal AKR ir EB partnerystės susitarimo 96 straipsnio 2 dalies c punktą priemonės.Priemonės bus atšauktos tik tada, kai bus įtvirtintos pagarbą žmogaus teisėms, demokratiniams principams ir teisės viršenybę užtikrinančios sąlygos.Šios priemonės taikomos dvylikos mėnesių laikotarpį. Per šešis mėnesius jos peržiūrimos iš naujo.2 straipsnisŠis sprendimas įsigalioja jo paskelbimo Europos Bendrijų oficialiajame leidinyje dieną.Priimta Briuselyje, 2002 m. vasario 18 d.Tarybos varduPirmininkasJ. Piqué i Camps[1] OL L 317, 2000 12 15, p. 3.--------------------------------------------------PRIEDASBriuselis …LAIŠKAS ZIMBABVĖS PREZIDENTUIEuropos Sąjunga skiria didžiausią dėmesį AKR ir EB partnerystės susitarimo 9 straipsnio nuostatoms. Pagrindinės AKR ir EB partnerystės susitarimo dalys – pagarba žmogaus teisėms, demokratinėms institucijoms ir teisės viršenybė – yra mūsų santykių pagrindas.2001 m. spalio 29 d. Europos Sąjunga išreiškė didelį susirūpinimą Zimbabvės padėtimi ir nusprendė pakviesti Zimbabvės valdžios atstovus konsultacijoms, siekiant jose išsamiai įvertinti esamą padėtį ir ją pataisyti.Šių konsultacijų, kurios vyko 2002 m. sausio 11 d. Briuselyje, metu Europos Sąjunga pakartojo savo rimtą susirūpinimą dėl politinio smurto, žiniasklaidos laisvės, teismų nepriklausomumo, neteisėtos ūkių okupacijos nutraukimo bei laisvų ir nešališkų rinkimų ir pareiškė mananti, kad šiose srityse dar reikia siekti žymios pažangos.Europos Sąjunga buvo įsitikinusi, kad 2002 m. kovą įvyksiantys laisvi ir nešališki prezidento rinkimai nukreips šalį demokratijos, socialinės taikos ir ekonomikos atstatymo Zimbabvėje keliu. Tačiau ji pastebi, kad šie lūkesčiai neišsipildė. Nesilaikoma net minimalių laisvus ir nešališkus rinkimus užtikrinančių tarptautiniais susitarimais numatytų sąlygų.Atsižvelgdama į tai, kas išdėstyta pirmiau, Europos Sąjunga nusprendė užbaigti pagal AKR ir EB partnerystės susitarimo 9 straipsnį vykdomas konsultacijas. Europos Sąjunga nusprendė imtis atitinkamų priemonių, kaip apibrėžta to Susitarimo 96 straipsnio 2 dalies c punkte:a) Biudžeto paramos finansavimas pagal septintojo ir aštuntojo Europos plėtros fondų (EPF) Nacionalines preliminariąsias programas (NIP) Zimbabvei yra sustabdomas.b) Finansinė parama visiems projektams nutraukiama, išskyrus tuos projektus, kuriais teikiama tiesioginė parama gyventojams, ypač socialiniuose sektoriuose.c) Finansavimas yra perorientuojamas į projektus, kuriais teikiama tiesioginė parama gyventojams, ypač socialinių sektorių, demokratizacijos, žmogaus teisių gerbimo ir teisės viršenybės principų užtikrinimo projektus.d) Devintojo EPF Nacionalinės preliminariosios programos pasirašymas sustabdomas.e) AKR ir EB partnerystės susitarimo 2 priedo 12 straipsnio nuostatos sustabdomos tokiu lygiu, kiek tai būtina užtikrinti ribojančių priemonių, priimtų remiantis Europos bendrijos steigimo sutartyje, taikymą.f) Tai neturi įtakos įnašams į humanitarinės pagalbos operacijas.g) Regioniniai projektai vertinami kiekvienu konkrečiu atveju.Priemonės atšaukiamos tik tada, kai įtvirtinamos pagarbą žmogaus teisėms, demokratiniams principams ir teisės viršenybę užtikrinančios sąlygos.Europos Sąjunga pasilieka teisę imtis papildomų ribojančių priemonių.Europos Sąjunga atidžiai stebi įvykių raidą Zimbabvėje ir nori dar sykį pabrėžti, kad ji siekia dialogo su Zimbabve, remdamasi AKR ir EB partnerystės susitarimu.Reiškiu Jums savo didžią pagarbą,Komisijos varduTarybos vardu--------------------------------------------------


title: 1985 m. kovo 25 d. Komisijos Sprendimas iš dalies keičiantis Sprendimą 80/686/EEB, įsteigiantį angliavandenilių išleidimo į jūrą sukeltos taršos sumažinimo ir kontrolės patariamąjį komitetą

text:
Svarbus teisinis pranešimas

|

31985D0208

Oficialusis leidinys L 089 , 29/03/1985 p. 0064 - 0064 specialusis leidimas suomių kalba: skyrius 15 tomas 6 p. 0220  specialusis leidimas ispanų kalba: skyrius 15 tomas 5 p. 0140  specialusis leidimas švedų kalba: skyrius 15 tomas 6 p. 0220  specialusis leidimas portugalų kalba skyrius 15 tomas 5 p. 0140

		Komisijos Sprendimas1985 m. kovo 25 d.iš dalies keičiantis Sprendimą 80/686/EEB, įsteigiantį angliavandenilių išleidimo į jūrą sukeltos taršos sumažinimo ir kontrolės patariamąjį komitetą(85/208/EEB)EUROPOS BENDRIJŲ KOMISIJA,atsižvelgdama į Europos ekonominės bendrijos steigimo sutartį,kadangi 1981 m. gegužės 19 d. Taryba priėmė Sprendimą 81/420/EEB dėl Bendradarbiavimo kovoje su Viduržemio jūros tarša naftos produktais ir kitomis pavojingomis medžiagomis avarijų atvejais protokolo [1] sudarymo ir 1984 m. birželio 28 d. Sprendimą 84/358/EEB dėl Bendradarbiavimo sutarties sprendžiant Šiaurės jūros taršos nafta ir kitomis pavojingomis medžiagomis klausimus [2] sudarymo; kadangi Parlamentas ir Ekonomikos ir socialinių reikalų komitetas keletą kartų išreiškė pageidavimą, kad Komisijos veikla jūrų taršos naftos produktais kontrolės ir mažinimo srityje turėtų būti išplėsta, kad būtų įtrauktos kitos pavojingos medžiagos, ne tik naftos produktai;kadangi yra svarbu, kad šiuo klausimu Komisijai patarimus galėtų duoti valstybių narių aukštos kvalifikacijos ekspertai;kadangi Komisijos sprendimas 80/686/EEB [3] turėtų būti iš dalies pakeistas taip, kad būtų išplėsti patariamojo komiteto įgaliojimai įtraukti kitas pavojingas medžiagas,NUSPRENDĖ:1 straipsnisSprendimo 80/686/EEB pavadinime, 1 straipsnyje ir 2 straipsnio 1 ir 2 dalyse esanti formuluotė "į jūrą išleidžiami angliavandeniliai" pakeičiama į "į jūrą išleidžiama nafta ir kitos žalingos medžiagos".2 straipsnisŠis sprendimas taikomas nuo 1985 m. kovo 25 d.Priimta Briuselyje, 1985 m. kovo 25 d.Komisijos varduS. Clinton DavisKomisijos narys[1] OL L 162, 1981 6 19, p. 4.[2] OL L 188, 1984 7 16, p. 7.[3] OL L 188, 1980 7 22, p. 11.--------------------------------------------------